text: [{"text_idx": "#000001", "text": "Esa vakadeitaka na i Soqosoqo ni Olympic mai na matanitu o Trinidad & Tobagos ena nodratou akaude ni Twitter ena macawa qo ni sa mai leqa e dua na nodratou cauravou ka dau cici ena 400 na mita ena sotasota levu Olympic o Deon Lendore."}, {"text_idx": "#000002", "text": "E vakaraitaki ena kena i tukutuku ni mai leqa o Lendore ena dua na coqa ka yaco mai Texas ena bogi ni Moniti."}, {"text_idx": "#000003", "text": "Vakaraitaka na Texas A&M University,e veiqaravi bole vaka dau ni veivakatavulici ena veitau cici e koronivuli ka suka ga ena yakavi ena nona i golegole ki vale a qai sota kaya kei na vakacalaka."}, {"text_idx": "#000004", "text": "Esa vakaitavi oti o Lendore ena tolu na sotasota ni Olympic,ka vakacavara na nodratou relay ni 4x400m ena fainala ena Olympic ni 2012 mai Lodoni,ka ratou qai qoqona kina na metali Varasa na nona timi,ratou rawata na siliva ena Olympic ena 2015 mai Beijing."}, {"text_idx": "#000005", "text": "E cici tale okoya ena 4x400m ena Olympic mai Tokyo ena yabaki sa oti,ka ratou qai ka walu kina,ia,okoya a qai yacova na semi fainala ena 400 na mita."}, {"text_idx": "#000006", "text": "Esa yabaki 29 o Deon Lendore nona mai leqa qo."}]